राहुल गांधी ने ट्वीट किया है कि सरदार पटेल राष्ट्रभक्त थे जिन्होंने आज़ादी, एकता और सेकुलर भारत की लड़ाई लड़ी. स्टील के इरादे वाले सरदार करुणा से भरे थे, वे दिल से कांग्रेसी थे, जिन्होंने धर्मांधता या सांप्रदायकिता को कभी बर्दाश्त नहीं किया. उनकी जन्मशति पर भारत के इस महान सपूत को सलाम करता हूं. इसी के साथ राहुल का एक और ट्वीट है कि यह भी विडंबना है कि सरदार पटेल की प्रतिमा का अनावरण हो रहा है, लेकिन उन्होंने जिन संस्थानों को बनाया वे सभी ढहाए जा रहे हैं. भारत की संस्थाओं का व्यवस्थित रूप से खंडित किया जाना देशदोह से कम नहीं है.